

**Republika e Kosovës**

**Republika Kosova-Republic of Kosovo**

*Qeveria-Vada-Government*

***Ministria e Ekonomisë***

*Ministarstvo Ekonomije - Ministry of Economy*

Prishtinë, 08.03.2022

**THIRRJE PUBLIKE PËR OFRIMIN E MBËSHTETJES FINANCIARE PUBLIKE PËR FINANCIMIN E PROJEKTEVE/PROGRAMEVE TË OJQ-VE NË PROMOVIMIN E ZHVILLIMIT EKONOMIK**

Ministria e Ekonomisë u bën thirrje të gjitha organizatave jo-qeveritare të regjistruara në Republikën e Kosovës, programi i punës i të cilave është i fokusuar në *sektorët e Teknologjisë Informative dhe Komunikimit*, *Energjisë,* dhe *Minierave*,të aplikojnë për mbështetje financiare për projektet që kontribuojnë në promovimin dhe zhvillimin e këtyre sektorëve strategjikë të rëndësishëm për promovimin e zhvillimit ekonomik.

**Kriteret e përgjithshme të thirrjes publike për projekt propozime**

Dispozitat e rregullores kanë paraparë një numër të kushteve të përgjithshme të cilat duhet t’i plotësojë secila OJQ aplikuese. Përmes vendosjes së këtyre kushteve të përgjithshme aplikohen standardet minimale formale të cilat, kërkohen nga Organizatat Jo-Qeveritare që synojnë implementimin e projekteve ose programeve përmes mbështetjes financiare publike.

Kriteret dhe procedurat e mbështetjes financiare publike për OJQ-të janë:

1. OJQ-të aplikuese të jenë të regjistruara në Ministrinë përgjegjëse për Administratë Publike si institucion në të cilin bëhet regjistrimi i OJQ-ve - (për të dëshmuar këtë kërkesë, OJQ-ja aplikuese duhet të dërgojë kopjen e certifikatës së regjistrimit me rastin e aplikimit);
2. Të jetë e pajisur me Numër Fiskal – të lëshuar nga Administrata Tatimore e Kosovës. Me rastin e aplikimit OJQ- duhet të dëshmojë këtë kërkesë përmes kopjes së certifikatës së numrit fiskal;
3. OJQ-të aplikuese duhet të kenë kryer të gjitha detyrimet tatimore ndaj ATK-së. Ndonëse mund të ketë detyrime të pashlyera në momentin e aplikimit, OJQ-ja që përfiton nga fondet publike para nënshkrimit të kontratës duhet të dëshmojë se ose ka kryer obligimet tatimore ose ka arritur ndonjë marrëveshje me ATK-në për kryerjen e tyre në të ardhmen. Ekzistenca e borxheve dhe obligimeve tjera të pashlyera nuk guxon të ndikojë në implementimin e projektit, prandaj, pagesa/fshirja e çfarëdo detyrimi të tillë para nënshkrimit të kontratës është e domosdoshme;
4. OJQ-ja aplikuese nuk duhet të ketë pranuar mjete financiare për realizimin e aktiviteteve të njëjta në vitin përkatës fiskal. Prandaj, me rastin e aplikimit kërkohet një deklaratë e cila shmang financimin e dyfishtë për aktivitetet e njëjta;
5. Të kenë dorëzuar një projekt propozim sipas formularit e aplikacionit të projektit/programit. Formulari F9 së bashku me formularin e propozim buxhetit sipas formularit F10.

Komisioni Vlerësues i Ofruesit të mbështetjes financiare nga kushtet dhe kërkesat e thirrjes publike për përmbushjen e kritereve formale, do të bëjë një vlerësim formal të dokumentacionit të dorëzuar nga aplikuesit. Përmbushja e kritereve formale nënkupton dorëzimin brenda afatit të thirrjes të një aplikacioni me projekt-propozim, së bashku me dokumentet e kërkuara përmes thirrjes.

Në momentin e aplikimit për financim publik të projekt-propozimeve, Organizatat Jo-Qeveritare **duhet të dorëzojnë**:

1. Certifikatën e regjistrimit të OJQ-së (obligative);
2. Certifikatën e numrit fiskal (obligative);
3. Të ketë dorëzuar projekt propozimin të plotësuar në formatin e aplikacionit sipas kërkesave të thirrjes publike (Formulari F9) (obligative);
4. Të ketë dorëzuar propozimin e buxhetit në formatin sipas kërkesave të thirrjes dhe të plotësuar në tërësi (Formulari F10) (obligative);
5. Një deklaratë të nënshkruar se për të njëjtin projekt nuk është pranuar financim i dyfishtë nga burimet tjera (obligative);
6. Një deklaratë të nënshkruar me të cilën tregojnë se i kanë përmbushur detyrimet nga mbështetjet financiare publike të mëhershme (obligative);
7. Një deklaratë të nënshkruar të partneritetit në rastet kur propozohet implementimi i projekteve në partneritet (nëse është e aplikueshme);
8. Një deklaratë të nënshkruar mbi aktivitetet e përshkruara të programit/projektit (obligative);
9. Të dorëzojë CV-të e ekipit për realizimin e projektit;
10. Të dërgojë dëshmi të implementimit të projekteve/programeve të ngjashme (të ofrojë dëshmi se ka përmbushur së paku një projekt nga natyra e ngjashme. Të dëshmohet me referencë pozitive - kopje).

Procesi i vlerësimit procedural dhe përmbajtjesor të aplikimit është shpjeguar më tej në dokumentin e udhëzimeve të thirrjes, shih***Udhëzimet për Aplikuesit****.*

Ministria e Ekonomisë në kuadër të financimit publik të projekteve nga kategoria e subvencioneve, do të mbështesë këto fusha: (1) Aktivitete promovuese në fushën e Teknologjisë së Informacionit dhe Komunikimit; (2) Aktivitete promovuese në fushën e energjisë, si dhe (3) Aktivitete promovuese në fushën e minierave.

**1. FINANCIMI I AKTIVITETEVE PROMOVUESE NË FUSHËN E TEKNOLOGJISË SË INFORMACIONIT DHE KOMUNIKIMIT**

1. Ministria e Ekonomisë u bën thirrje të gjitha organizatave jo-qeveritare të Regjistruara në Republikën e Kosovës, programi i punës i të cilave është i fokusuar në fushën e Teknologjisë së Informacionit dhe Komunikimit (TIK) të aplikojnë për mbështetje financiare për projektet që kontribuojnë në promovimin e zhvillimit të TIK-ut në Kosovë dhe në promovimin e eksportit të shërbimeve në fushën e TIK.
2. OJQ-të në përputhje me këtë thirrje publike mund të aplikojnë me projektet/programet e tyre për fushat prioritare në vijim:

* Promovimi i zhvillimit të TIK-ut në Kosovë
* Promovimi i rritjes së eksportit të shërbimeve në fushën e TIK-ut

1. Organizatat jo-qeveritare mund të aplikojnë me projekte që kontribuojnë në promovimin e zhvillimit të TIK-ut në Kosovë dhe në promovimin e eksportit të shërbimeve në fushën e TIK përmes aktiviteteve si më poshtë:

* Organizim i ngjarjeve B2B nëpërmjet investitorëve dhe ndërmarrësve në nivel shtetëror;
* Organizim i konferencave/punëtorive ndërkombëtare që kanë për qëllim promovimin e TIK-ut të Kosovës, që trajtojnë tema të rëndësishme të përparimeve në tregun global të TIK-ut, për shërbimet e reja mobile 5G dhe alokimit të spektrit frekuencor në dritën e shfrytëzimit të dividendës digjitale, për pjesëmarrjen e grave në punët online, etj.;
* Përfaqësim/prezantim i industrisë së TIK-ut të Kosovës në tregun ndërkombëtar (panaire ndërkombëtare të TIK).

1. Vlera totale e planifikuar e thirrjes është 17,000 €. Shuma minimale e mbështetjes financiare që mund të alokohet për çdo projekt individual është 2,000.00 €, ndërsa shuma maksimale për një projekt është 5.000,00 €.
2. Afati i fundit për dorëzimin e propozimeve është 20 ditë pune nga data e shpalljes publike dhe përfundon me datën 05.04.2022.
3. OJQ-të mund të aplikojnë me më së shumti dy (2) projekte në kuadër të kësaj thirrje, por mund të përfitojnë vetëm një (1) projekt për secilën nga fushat prioritare sipas thirrjes. Periudha e zbatimit të projektit është për 12 muaj. E njëjta OJQ mund të jetë partnere në disa projekte në fushat prioritare të thirrjes.
4. Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo- Qeveritare në Republikën e Kosovës dhe të cilat veprojnë në Republikën e Kosovës së paku *një vit* para datës së publikimit të thirrjes publike. OJQ-të aplikuese duhet të dëshmojnë se programi i tyre i punës është i fokusuar në fushën e *Teknologjisë së Informacionit dhe Komunikimit*. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit, si dhe të kenë përmbushur detyrimet kontraktuale ndaj ofruesit të mbështetjes financiaredhe të gjithë ofruesve tjerë të mbështetjes financiare publike.
5. Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.
6. Propozimet do të dorëzohen vetëm në formularët e paraparë, të cilat së bashku me Udhëzimet për Aplikuesit, janë në dispozicion në faqen e internetit të *Ministrisë së Ekonomisë, si* ofrues i mbështetjes financiare *(*web faqja*:* [*https://me.rks-gov.net/*](https://me.rks-gov.net/)*)*
7. Dokumentet e kompletuara duhet të dërgohen me postë ose personalisht, në adresën e mëposhtme: *Ministria e Ekonomisë , sheshi “Nëna Terezë” Nr. 36, 10 000, Prishtinë*, *Arkivi i ME-së.*
8. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve, dhe detaje tjera rreth zbatimit të thirrjes janë të detajuara në Udhëzimet për aplikuesit e thirrjes publike.
9. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.
10. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: [*drilon.mulliqi@rks-gov.net*](mailto:drilon.mulliqi@rks-gov.net).

**2. FINANCIMI I PROJEKTEVE/ PROGRAMEVE TË OJQ-VE NË AKTIVITETET PROMOVUESE NË FUSHËN E ENERGJISË (EFIÇIENCËN E ENERGJISË, BURIMET E RIPËRTËRITSHME DHE MBROJTJEN E MJEDISIT NGA ZHVILLIMI I AKTIVITETEVE ENERGJETIKE)**

1. Ministria e Ekonomisë ka për qëllim krijimin e kushteve për furnizim të qëndrueshëm dhe të cilësisë së lartë me energji, për të krijuar kushte për një treg të hapur funksional, transparent dhe konkurrues duke promovuar shfrytëzimin më efiçient të energjisë, rritjen e energjisë nga burimet e ripërtërishme dhe bashkëprodhimin, mbrojtjen e mjedisit nga aktivitetet e energjisë dhe veprimet me të cilat krijohen, dhe në bazë të të cilave zbatohen politikat e energjisë dhe planifikimi i zhvillimit të sektorit të energjisë.
2. Në lidhje me realizimin e qëllimit në fushën e energjisë, si dhe kontributit në zbutjen e efektit të krizës energjetike, ME do të mbështesë Organizatat Jo-Qeveritare (OJQ) të cilat në kuadër të profilit të tyre kanë fushat e lartcekura me qëllim të rritjes së kontributit të tyre në proceset që lidhen me përgjegjësitë e DE/ME, përkatësisht në kontributin e tyre në ngjarje promovuese siç janë: organizime, konferenca, diskutime, punëtori, dhe manifestime kombëtare dhe ndërkombëtare, si dhe me potencial për të kontribuar në vetëdijesimin shoqëror rreth sfidave që burojnë nga kriza energjetike dhe ofrimit të zgjidhjeve inovative për të adresuar këto sfida.
3. Rëndësia e mbështetjes së OJQ-ve, qëndron në faktin se përmes kësaj synohet ngritja e kapaciteteve të tyre, me qëllim të rritjes së kontributit në promovimin e EE, BRE dhe mbrojtjes së mjedisit tek konsumatorët dhe opinioni i gjerë publik lidhur me rëndësinë që paraqesin EE, BRE dhe mjedisi për zhvillimin e një koncepti të qëndrueshëm të sigurisë së furnizimit me energji, plotësimin e kërkesës për energji, rritjen e kualitetit të furnizimit me energji dhe mbrojtjen e mjedisit jetësor.
4. Projekti lidhur me mbështetjen financiare publike për financimin e projekteve/programeve të OJQ-ve në aktivitetet promovuese në fushën e energjisë, trajton tri komponentë: efiçiencën e energjisë (EE), burimet e ripërtëritshme të energjisë (BRE) dhe mbrojtjen e mjedisit nga këndvështrimi i sektorit të energjisë.
5. Organizatat jo-qeveritare mund të aplikojnë me projekte që kontribuojnë në promovimin e efiçiencës së energjisë (EE), burimeve të ripërtëritshme të energjisë (BRE), dhe mbrojtjes së mjedisit nga këndvështrimi i sektorit të energjisë si më poshtë:

* Ngjarje promovuese, organizime, konferenca, diskutime, punëtori, manifestime, hulumtime, kombëtare dhe ndërkombëtare lidhur me efiçiencën e energjisë;
* Ngjarje promovuese, organizime, konferenca, diskutime, punëtori, hulumtime, manifestime kombëtare dhe ndërkombëtare lidhur me burimet e ripërtëritshme të energjisë (BRE); dhe
* Ngjarje promovuese, organizime, konferenca, diskutime, punëtori, hulumtime, manifestime kombëtare dhe ndërkombëtare lidhur me mbrojtje të mjedisit nga këndvështrimi i sektorit të energjisë.

1. Projekti zhvillohet gjatë vitit (2022). Zbatimi i tij fillon pas nënshkrimit të kontratës, sipas planit dinamik të dorëzuar nga OJQ te Kontraktori, e të miratuar nga Kontraktori.
2. Vlera totale e planifikuar e thirrjes është 17,000.00 €. Shuma minimale e mbështetjes financiare që mund të alokohet për çdo projekt individual është 2,000.00 €, ndërsa shuma maksimale për një projekt është 5,000.00 €.
3. Afati i fundit për dorëzimin e propozimeve është 20 ditë pune nga data e shpalljes dhe përfundon me datën 05.04.2022.
4. OJQ-të mund të aplikojnë me më së shumti dy (2) projekte në kuadër të kësaj thirrje, por mund të përfitojnë vetëm një (1) projekt për secilën nga fushat prioritare sipas thirrjes. Periudha e zbatimit të projektit është për 12 muaj. E njëjta OJQ mund të jetë partnere në disa projekte në fushat prioritare të thirrjes.
5. Të drejtë aplikimi me projektet e tyre kanë OJQ-të që janë të regjistruara në regjistrin e Organizatave Jo-Qeveritare në Republikën e Kosovës dhe të cilat veprojnë në Republikën e Kosovës së paku një vitpara datës së publikimit të thirrjes publike. OJQ-të aplikuese duhet të dëshmojnë se programi i tyre i punës është i fokusuar në fushën e energjisë. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit, si dhe të kenë përmbushur detyrimet kontraktuale ndaj ofruesit të mbështetjes financiare dhe të gjithë ofruesve tjerë të mbështetjes financiare publike.
6. Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.
7. Propozimet do të dorëzohen vetëm në formularët e paraparë, të cilat së bashku me Udhëzimet për Aplikuesit, janë në dispozicion në faqen e internetit të Ministrisë së Ekonomisë, si ofrues i mbështetjes financiare (web faqja:[*https://me.rks-gov.net*](https://me.rks-gov.net)*).*
8. Dokumentet e kompletuara duhet të dërgohen me postë ose personalisht, në adresën e mëposhtme: *Ministria e Ekonomisë, sheshi “Nëna Terezë” Nr. 36, 10 000, Prishtinë,* *Arkivi i ME-së.*
9. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve, dhe detaje tjera rreth zbatimit të thirrjes janë të detajuara në Udhëzimet për aplikuesit e thirrjes publike.
10. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.
11. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: [*blin.berdoniqi@rks-gov.net*](mailto:blin.berdoniqi@rks-gov.net)*.*

**3. FINANCIMI I PROJEKTEVE/PROGRAMEVE TË OJQ-VE NË AKTIVITETET PROMOVUESE NË SEKTORIN MINERAR**

1. Ministria e Ekonomisë u bën thirrje të gjitha Organizatave Jo-Qeveritare (OJQ) të Regjistruara në Republikën e Kosovës, programi i punës i të cilave është i fokusuar në fushën minerare të aplikojnë për mbështetje financiare për projekte që kontribuojnë në promovimin e sektorit minerar dhe ndikimin e tij në aspektin ekonomik, mjedisor dhe social.
2. Me qëllim të realizimit të objektivit për promovim të sektorit minerar, ME do të mbështesë organizatat jo-qeveritare të cilat në kuadër të profilit të tyre kanë fushën e lartcekur me qëllim të rritjes së kontributit të tyre në proceset që lidhen me përgjegjësitë e DM/ME, përkatësisht në kontributin e tyre hulumtues në të mirë të promovimit të sektorit minerar përmes ngjarjeve promovuese siç janë: manifestime të ndryshme promovuese organizative, konferenca, punëtori, diskutime, anketa, materiale të ndryshme promovuese, etj.
3. Rëndësia e mbështetjes së OJQ-ve, qëndron në faktin se përmes kësaj synohet ngritja e kapaciteteve të tyre, me qëllim të rritjes së kontributit në promovim të aktiviteteve minerare si dhe rëndësia dhe roli i tyre në zhvillim ekonomik, ndikimi i tyre në çështjet mjedisore dhe sociale.
4. Projekti lidhur me mbështetjen financiare publike për financimin e projekteve/programeve të OJQ-ve në aktivitetet promovuese në fushën e minierave trajton tri komponentë; ekonomi, mjedis dhe çështjet sociale.
5. Organizatat jo- qeveritare mund të aplikojnë me projekte që kontribuojnë në promovimin e aktiviteteve minerare si dhe ndikimin e tyre në ekonomi, mjedis dhe në çështje sociale;

* Ngjarje promovuese, organizime, konferenca, diskutime, punëtori, manifestime kombëtare dhe ndërkombëtare, materiale promovuese, anketa lidhur me ndikimin e aktiviteteve minerare në ekonomi të vendit.
* Ngjarje promovuese, organizime, konferenca, diskutime, punëtori, manifestime kombëtare dhe ndërkombëtare, materiale promovuese, anketa lidhur me ndikimin e aktiviteteve minerare në mjedis.
* Ngjarje promovuese, organizime, konferenca, diskutime, punëtori, manifestime kombëtare dhe ndërkombëtare, materiale promovuese, anketa lidhur me ndikimin e aktiviteteve minerare në çështjet sociale.

1. Projekti fillon gjatë vitit 2022. Zbatimi i tij fillon pas nënshkrimit të kontratës, sipas planit dinamik të dorëzuar nga OJQ e të miratuar nga Kontraktori.
2. Vlera totale e planifikuar e thirrjes është 5,000 €. Shuma minimale e mbështetjes financiare që mund të alokohet për çdo projekt individual është 2,000.00 €, ndërsa shuma maksimale për një projekt është 5.000,00 €.
3. Afati i fundit për dorëzimin e propozimeve është 20 ditë pune nga data e shpalljes publike dhe përfundon me datën 05.04.2022.
4. OJQ-të mund të aplikojnë me më së shumti dy (2) projekte në kuadër të kësaj thirrje, por mund të përfitojnë vetëm një (1) projekt për secilën nga fushat prioritare sipas thirrjes. Periudha e zbatimit të projektit është për 12 muaj. E njëjta OJQ mund të jetë partnere në disa projekte në fushat prioritare të thirrjes.
5. Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo- Qeveritare në Republikën e Kosovës dhe të cilat veprojnë në Republikën e Kosovës së paku një vitpara datës së publikimit të thirrjes publike. OJQ-të aplikuese duhet të dëshmojnë se programi i tyre i punës është i fokusuar në fushën e *Minierave*. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiaredhe të gjithë ofruesve tjerë të mbështetjes financiare publike.
6. Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.
7. Propozimet do të dorëzohen vetëm në formularët e paraparë, të cilat së bashku me Udhëzimet për Aplikuesit, janë në dispozicion në faqen e internetit të Ministrisë së Ekonomisë, si ofrues i mbështetjes financiare (web faqja:[*https://me.rks-gov.net/*](https://me.rks-gov.net/)*).*
8. Dokumentet e kompletuara duhet të dërgohen me postë ose personalisht, në adresën e mëposhtme: *Ministria e Ekonomisë, sheshi “Nëna Terezë” Nr. 36, 10 000, Prishtinë,* *Arkivi i ME-së.*
9. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve, dhe detaje tjera rreth zbatimit të thirrjes janë të detajuara në Udhëzimet për aplikuesit e thirrjes publike.
10. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.
11. Kriteret specifike në bazë të të cilave do të vlerësohen projektet janë:
    * Sa i rëndësishëm është projekti/oferta dhe ndërhyrjet e propozuara kundrejt prioriteteve sektoriale të Ministrisë? (Rëndësia)
    * Kualiteti i projektit/ofertës së dorëzuar dhe sa arrijnë objektivat të përcaktuara në ofertë qëllimin përfundimtar? (Kualiteti/objektivat)
    * Deri në çfarë mase është projekti/oferta e qëndrueshme dhe arrin parimin e kosto-efektivitetit? (Qëndrueshmëria)
    * Vlerësimi i përputhshmërisë së objektivave të programit apo projektit të propozuar me objektivat dhe fushat prioritare të thirrjes;
    * Kapacitetet e aplikuesit për realizimin e projektit apo programit konform objektivave të përcaktuara dhe synimeve të thirrjes, duke përfshirë edhe përvojën dhe ekspertizën e personelit të propozuar;
    * Vlerësimin e përvojës së aplikuesit në zbatimin e programeve apo projekteve të njëjta ose të ngjashme;
    * Qëndrueshmëria e programit;
    * Posedimi i kontratave vali de me ekspertë me përvojë në aspektin promovues që lidhen me aktivitetet minerare;
    * Të ketë zhvilluar projekte me karakter promovues në fushën e minierave dhe të posedojë dëshmi mbi punët e realizuara;
    * Të prezantojë anëtarët (listën) e stafit që do të marrin pjesë në këtë projekt duke përfshirë: liderin e ekipit të projektit, inxhinierët e fushës, dhe stafin relevant;
12. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: [manushaqe.demaku@rks-gov.net](mailto:manushaqe.demaku@rks-gov.net)